《为何参军题乐寿卷》
明代·卢龙云

早岁思鲈类季鹰，曳裾何必记吾曾。俸过六百閒为伴，桃拟三千寿作朋。

谢俗久看娱水石，引年今始颂冈陵。松筠晚节知逾劲，宦业还欣有代兴。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。